**SENAT UNIVERSITAR**

**HOTĂRÂREA NR. 3**

**A SENATULUI UNIVERSITAR DIN DATA DE 21.01.2021**

În temeiul Legii nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit on-line în data de 21.01.2021, în baza Legii 55 privind unele măsuri pentru prevenirea și combaterea efectelor pandemiei COVID-19 și a actelor normative ulterioare hotărăşte:

**Art. 1.** Se aprobă revenirea domnului Prof. Univ. Dr. Beuran Mircea ca Șef disciplină (Departamentul 10 Chirurgie Generală, Disciplina “Chirurgie – Spitalul Clinic de Urgență București și Spitalul Clinic de Urgență Prof. Dr. A. Ionescu”), ca urmare a revocării măsurii preventive a controlului judiciar, precum și a înlăturării obligației de a nu desfășura activitatea de șef de disciplină UMFCD. Ca atare, încetează calitatea de Șef disciplină a domnului Conf. Univ. Dr. Turculeț Claudiu Ștefan.

**Art. 2.** Se aprobă “Metodologia proprie - U.M.F. “Carol Davila” Bucureşti - admitere 2021” , tematica și bibliografia de admitere pntru fiecare dintre cele 4 facultăți.

**Art. 3.** Se aprobă „Metodologia de admitere a studenților străini la programul de studii în limba engleză și programul în limba română pentru anul universitar 2021-2022”.

**Art. 4.** Se aprobă Metodologia, calendarul și taxele privind admiterea la studii universitare de doctorat în anul universitar 2021 – 2022 (anexa 4).

**Art. 5.** Se aprobă solicitările de prelungire a studiilor universitare de doctorat a 2 studenți doctoranzi.

**Art. 6.** Se aprobă “Metodologia privind acordarea burselor speciale „Theodor Burghele” (anexa 5).

**Art. 7.** Se aprobă solicitările de plata cu ora la altă Universitate pentru două cadre didactice.

**Art. 8.** Se aprobă modificarea componenței a două comisii de contestații pentru ocuparea postului de Conferențiar Universitar, poziția 5, la Departamentul Învățământ Clinic 3, Nefrologie, Urologie, Imunologie și Imunologia Transplantului, Dermatologie, Alergologie, Disciplina Chirurgie Urologică – Institutul Clinic Fundeni:

* Comisia de contestații pentru postul de Conferențiar Poz. 5: Membru 3 va fi Prof. Dr. Nicolae Grigore în loc de dr. Cristian Costache
* Comisia de contestații pentru postul de Conferențiar Poz. 6: Membru supleant va fi Prof. Dr. Ioan Scarneciu în loc de dr. Cristian Costache

**Art. 9.** Se aprobă modificarea componenței comisiei de examen pentru ocuparea postului de Șef de lucrări, poziția 6, Departamentul Preclinic 3 (Științe Complementare), Disciplina Marketing și Tehnologie Medicală, prin înlocuirea secretarului de comisie Asist. Univ. Dr. Octavian Negoiță cu Asist. Univ. Dr. Consuela Gheorghe, ca urmare a înscrierii la concurs a domnului Dr. Octavian Negoiță.

**Art. 10.** Se aprobă solicitarea unui cadru didactic de conducător de doctorat ca membru al Școlii Doctorale UMFCD.

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca Gavrilă